กลุ่มผู้บริหาร PRINC เล็งขายหุ้นออก 30-40% เปิดรับพันธมิตรใหม่ร่วมธุรกิจ Healthcare
กลุ่มผู้บริหาร PRINC เล็งขายหุ้นออก 30-40% เปิดรับพันธมิตรใหม่ร่วมธุรกิจ Healthcare
กลุ่มผู้บริหาร PRINC เล็งขายหุ้นออก 30-40% เปิดรับพันธมิตรใหม่ร่วมธุรกิจ Healthcare
14 ธ.ค. 2563

นายสาธิต วิทยากร ประธานคณะกรรมการบริหาร และกรรมการผู้จัดการ บริษัท พริ้นซิเพิล แคปิตอล จำกัด (มหาชน) หรือ PRINC เปิดเผยในการเสวนา : ล้วงลึกหุ้นมหาชน ในงานสัมมนาส่องหุ้นไทยรับปี 2021 ว่า บริษัทมีแผนขายหุ้นในส่วนของผู้บริหารราว 30-40% จากปัจจุบันที่มีสัดส่วนการถือหุ้นรวมกันอยู่ค่อนข้างมากถึง 79% เพื่อเปิดรับพันธมิตรที่สนใจในการทำธุรกิจ Healthcare เข้ามาถือหุ้นใน PRINC
ทั้งนี้ แผนการดำเนินงานของบริษัทใน 3 ปีข้างหน้า (64-66) จะมุ่งเน้นไปที่การหาพันธมิตรเข้ามาร่วมกันทำ Healthcare Enabler เนื่องจากมองว่าปัจจุบันมีหลายบริษัทให้ความสนใจในเรื่องของการทำธุรกิจ Healthcare  มากขึ้น ไม่ว่าจะเป็นผู้ประกอบการค้าปลีก, ประกัน, อสังหาริมทรัพย์ เป็นต้น โดยปัจจุบันบริษัทอยู่ระหว่างเจรจาพันธมิตรในประเทศ 3 ราย และมีผู้ให้ความสนใจอีก 2 ราย คาดว่าจะเห็นความชัดเจนได้ภายในปี 64
“แผนการดำเนินงานจากนี้เราจะเน้นไปที่การหาพาร์ทเนอร์เข้ามาร่วมกันทำ Healthcare Enabler ในลักษณะที่ให้พาร์ทเนอร์ที่สนใจเป็นผู้ลงทุน ส่วนเราซึ่งถือว่ามีความเชี่ยวชาญจะเป็นผู้บริหารให้ โดยให้เขาเข้ามาถือหุ้นผ่านเรา ขณะที่ PRINC ตั้งเป้าหมายรายได้ และจำนวนเตียงจะเติบโตปีละ 40% หรือมีจำนวนเตียงเพิ่มเป็น 1,800 เตียงในปี 66 จากปัจจุบันมีอยู่ราว 980 เตียง”นายสาธิต กล่าว